"...postawili murowane garaże...". fot. FJD
"...fórt tyn sóm baraba maluje...". fot. FJD
"Gdo sie za swój jynzyk wstydzi takim niech sie każdy brzidzi".
SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Za cudze pinióndze
Zeszły tydziyń porzykalimy na Hażlaski pod dwóma kapliczkami i dzisio prawie s grzychów oczyszczóni pujdymy dalij. Zaroz na prociw tej drugi kapliczki stojóm uż przeszło trzicet roków plechowe garaże łod tych, kierzi sie nie dociśli w rokach siedymdziesióntych na listem murowanych. Właściciel łod tego gróntu na kierym łóne uż tak dłógo stojóm isto piekny grosz utarżył, że możne stykło by mu na postawiyni piyntrowego porzóndnego garażu dlo ludzi s Osiedlo Liburnia. Fórt jednakowóż mómy taki czasy, że każdy myśli do przodku yno nejwyżyj na jedyn rok i tymu nejlepszyj cosi sie stawio za cudze pinióndze. We winklu Hażlaski i Chopina też przeszło trzicet roków tymu ludzie, kierzi eszcze ni mieli autów postawili murowane garaże. W piyrszym ś nich podarziło sie jednymu panoczkowi odewrzić warsztat, kiery nauczył ludzi wekslować koła w auciskach roz na zimem, a po drugi na lato. Uż go tam downo nima, bo kszeft mioł dobry i sie tam stela wykludził do lepszego warsztatu. Dzisio takich warsztatów w Cieszynie je isto s patnos i nima na tej robocie tak leko wartko zarobić jako to było kiejsi. Na prociw po drugi stronie cesty je żydowski kierchów, kiery uż je yno zabytkym. Na kraju s czyrwiónej cegły je postawióny dom, kiery był kiejsi przedpogrzebowym, a przez cały socjalizm był tam jakisi magazynyn. Dzisio żodyn ło tóm chałupem uż nie dbo i łuciechem yno ś ni majóm ci, co szkryfajóm po ścianach. Nie obstoły sie ani na nowo tam zrychtowane schódki, na kierych fórt tyn sóm baraba maluje jakómsi korónem i litere R na szubiynicy.
Mini słownik:
porzykać - pomodlić,
pujdymy - pójdziemy,
trzicet - trzydzieści,
plechowe - blaszane,
grónt - działka,
dociśli - dopchali,
utarżył - zarobił,
fórt - wciąż,
winkiel - róg,
kierzi - którzy,
podarziło - udało,
wekslować - zamieniać,
patnos - piętnaście,
cesta - droga,
kierchów - cmentarz,
żodyn - nikt,
szkryfać - bazgrać,
zrychtowane - naprawione.
Miyjcie sie wszedcy dobrze i wiesiołego popióntku!
Dzisiejszy tekst ma tytuł "Za cudze pinióndze".
swe_Latn kea_Latn szl_Latn szl_Latn szl_Latn pol_Latn szl_Latn szl_Latn szl_Latn ssw_Latn szl_Latn hau_Latn pol_Latn tuk_Latn szl_Latn szl_Latn pol_Latn ces_Latn bjn_Latn kea_Latn grn_Latn pol_Latn pol_Latn szl_Latn pol_Latn szl_Latn ltz_Latn szl_Latn szl_Latn pol_Latn szl_Latn pol_Latn